97/125/EY: Komission päätös, tehty 24 päivänä tammikuuta 1997, luvan antamisesta öljy- ja kuitukasvien siemenpakkauksissa ilmoitettavien tietojen painamiseen pysyvästi suoraan pakkaukseen sekä tiettyjen rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä tehdyn päätöksen 87/309/ETY muuttamisesta



Virallinen lehti nro L 048 , 19/02/1997 s. 0035 - 0036



KOMISSION PÄÄTÖS, tehty 24 päivänä tammikuuta 1997, luvan antamisesta öljy- ja kuitukasvien siemenpakkauksissa ilmoitettavien tietojen painamiseen pysyvästi suoraan pakkaukseen sekä tiettyjen rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä tehdyn päätöksen 87/309/ETY muuttamisesta (97/125/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 10 artiklan 1 kohdan a alakohdan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (3), sellaisena kuin se on viimeksi muutettuna direktiivillä 96/72/EY, ja erityisesti sen 10 artiklan 1 kohdan a alakohdan, sekä katsoo, että rehukasvien, viljakasvien ja öljy- ja kuitukasvien siemeniä saa tavallisesti pitää kaupan ainoastaan, jos niiden pakkauksissa on direktiivin 66/401/ETY ja on direktiivin 69/208/ETY säännösten mukaisesti virallinen etiketti, viljakasvien siemenpakkauksissa tarvittavien tietojen painamiseen pysyvästi suoraan pakkaukseen etiketin mallin mukaisesti voidaan kuitenkin antaa lupa, komissio on jo antanut tällaisen luvan viljakasvien osalta päätöksellä 80/755/ETY (4), sellaisena kuin se on muutettuna päätöksellä 81/109/ETY (5), ja tiettyjen rehukasvilajien osalta päätöksellä 87/309/ETY (6), sellaisena kuin se on muutettuna päätöksellä 88/493/ETY (7), päätösten mukaan luvat annetaan tietyin edellytyksin, joilla varmistetaan, että vastuu on varmentavalla viranomaisella, tämä järjestelmä on osoittautunut käyttökelpoiseksi, on suotavaa antaa vastaava lupa samoin edellytyksin öljy- ja kuitukasvien osalta, rehukasvilajien osalta lupa on suotavaa laajentaa koskemaan kaikkia direktiivissä 66/401/ETY tarkoitettuja lajeja, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioilla on lupa säätää 2 kohdassa vahvistettujen edellytysten mukaisesti, että "perussiementen" ja "varmennettujen siementen" luokkiin kuuluvien öljy- ja kuitukasvien siemenpakkauksissa ilmoitettavat tiedot painetaan virallisen valvonnan alaisena suoraan pakkauksiin. 2. Edellä 1 kohdassa annetun luvan osalta sovelletaan seuraavia edellytyksiä: a) ilmoitettavat tiedot on painettava tai leimattava pysyvästi suoraan pakkaukseen; b) painojäljen tai leiman ulkoasun ja värin on oltava kyseisessä jäsenvaltiossa käytetyn virallisen etiketin mallin mukainen; c) direktiivin 69/208/ETY 7 artiklan 2 kohdan mukaisesti näytteitä otettaessa on ilmoitettava tiedoista painettava tai leimattava virallisesti tai virallisen valvonnan alaisena ainakin mainitun direktiivin liitteessä IV olevan A osan a kohdan 3 ja 4 alakohdassa edellytetyt tiedot; d) ilmoitettavien tietojen lisäksi jokaisessa pakkauksessa on oltava merkinnät tekevän yrityksen pysyvästi pakkaukseen painama tai rei'ittämä virallinen oma sarjanumero; yrityksen on ilmoitettava varmentavalle viranomaiselle toimittamiensa pakkausten lukumäärä ja niiden sarjanumerot; e) varmentavan viranomaisen on pidettävä kirjaa kaikista näin merkittyjen siementen määristä, mukaan lukien kunkin siemenerän sisältämien pakkausten lukumäärä ja sisältö sekä d kohdassa tarkoitetut sarjanumerot; f) varmentavan viranomaisen on tarkastettava pakkaajan kirjanpito. 2 artikla Muutetaan päätös 87/309/ETY seuraavasti: Korvataan 1 artiklan 1 kohdassa ilmaisu "peltoherneen ja härkäpavun" ilmaisulla "rehukasvilajien". 3 artikla Jäsenvaltioiden on annettava tiedoksi komissiolle ne edellytykset, joita soveltaen ne käyttävät 1 artiklassa annettua lupaa. Komissio ilmoittaa tästä muille jäsenvaltioille. 4 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 1997. Komission puolesta Franz FISCHLER Komission jäsen (1) EYVL N:o 125, 11.7.1966, s. 2298/66 (2) EYVL N:o L 304, 27.11.1996, s. 10 (3) EYVL N:o L 169, 10.7.1969, s. 3 (4) EYVL N:o L 207, 9.8.1980, s. 37 (5) EYVL N:o L 64, 11.3.1981, s. 13 (6) EYVL N:o L 155, 16.6.1987, s. 26 (7) EYVL N:o L 261, 21.9.1988, s. 27